18. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 93 της 19/26 Μαρτ. 1984 (ΦΕΚ Α΄ 36) Οργάνωση και αρμοδιότητες της Διεύθυνσης Πολιτικής Κρατικών Προμηθειών. Έχοντας υπόψη: 1.Τις διατάξεις: α)Του άρθρ. 6 παρ. 3 του Νόμ. 1360/1983 (ΦΕΚ 65/24.5.1983 τ.Α΄) «Προώθηση των επενδύσεων, οργάνωση των υπηρεσιών κρατικών προμηθειών και άλλες διατάξεις» (ανωτ. αριθ. 10). β)Του άρθρ. 15 του Π.Δ. 770/1975 (ΦΕΚ 248/Α) «περί διαθρώσεως του Υπουργείου Προεδρίας Κυβερνήσεως και Οργανισμού Υπηρεσιών τινών αυτού». 2.Την υπ’ αριθ. Υ. 238/21.9.1983 (ΦΕΚ 551/21.9.1983 τ.Β΄) απόφαση του Πρωθυπουργού «Ανάθεση αρμοδιοτήτων στον αναπληρωτή υπουργό εθνικής Οικονομίας Κ. Βαΐτσο». 3.Την υπ’ αριθ. 95/1984 γνωμοδότηση του συμβουλίου επικρατείας με πρόταση του υπουργού προεδρίας της κυβέρνησης και του αναπληρωτή υπουργού εθνικής οικονομίας, αποφασίζουμε: Αρμοδιότητες Δ/νσης Πολιτικής Κρατικών Προμηθειών Άρθρ.1.-Οι αρμοδιότητες της Δ/νσης Πολιτικής Κρατικών Προμηθειών είναι οι παρακάτω: α)Χαράζει την πολιτική για τις προμήθειες του δημοσίου τομέα ήτοι μελετά και εισηγείται μέτρα, προτάσεις και λύσεις προς τον Υπουργό Εθνικής Οικονομίας για θέματα που αφορούν ιδίως: Τον προγραμματισμό και την εκτέλεση των κρατικών προμηθειών και των αναθέσεων έργων την οργάνωση και λειτουργία του όλου συστήματος των κρατικών προμηθειών, την ορθολογική αξιοποίηση της αγοραστικής δύναμης του δημόσιου και την χρησιμοποίηση των κρατικών προμηθειών σαν μέσο για την άσκηση της αναπτυξιακής, οικονομικής και βιομηχανικής πολιτικής και πολιτικής του εξωτερικού εμπορίου, την αντιμετώπιση και επίλυση των προβλημάτων που δημιουργούνται στο χώρο των κρατικών προμηθειών από την ένταξη της χώρας στην ΕΟΚ και κάθε άλλο θέμα σχετικό με την γενικότερη ή ειδικότερη πολιτική κρατικές προμήθειες, όπως δραχμοποίηση προσφορών τρόπος αξιολόγησης των αποτελεσμάτων των διαγωνισμών, θέματα που αφορούν τις μικρομεσαίες επιχειρήσεις, την επαρχιακή βιομηχανία την κλαδική πολιτική κρατικών προμηθειών κ.λ.π. β)Συντονίζει τις ενέργειες των υπηρεσιών και φορέων που ασχολούνται με τον προγραμματισμό και την εκτέλεση των προμηθειών και αναθέσεων έργων του δημόσιου τομέα είτε παρέχοντας στις υπηρεσίες και στους φορείς τις απαραίτητες κατευθύνσεις και οδηγίες είτε επεμβαίνοντας διορθωτικά, έτσι ώστε να επιτυγχάνεται τόσο η ορθή και συντονισμένη εφαρμογή της ακολουθουμένης πολιτικής και η αποτελεσματική λειτουργία του προγραμματισμού - υλοποίησης των προμηθειών όσο και η ενιαία αντιμετώπιση των ομοίων θεμάτων από τους διάφορους φορείς και υπηρεσίας. Στα πλαίσια αυτής της αρμοδιότητας προωθεί συνεργασίες με διάφορες υπηρεσίες και άλλους φορείς, εκτελεί ειδικούς χειρισμούς συγκεκριμένων προμηθειών, παρακολουθεί τις εξελίξεις που αφορούν τις κρατικές προμήθειες και προβαίνει σε ενημέρωση των ενδιαφερομένων και του κοινού. γ)Εποπτεύει, παρακολουθεί και ελέγχει τις αρμόδιες υπηρεσίες και τους αρμόδιους φορείς που εφαρμόζουν την κυβερνητική πολιτική σε θέματα προμηθειών και αναθέσεων έργων του δημόσιου τομέα και ιδίως όσον αφορά τη συμμόρφωσή τους προς την πολιτική που χαράσσεται από το Υπουργείο Εθνικής Οικονομίας και την υλοποίηση των μακροπρόθεσμων και βραχυπρόθεσμων στόχων που τίθενται μ’ αυτή την πολιτική. Διάρθρωση της διεύθυνσης πολιτικής κρατικών προμηθειών Άρθρ.2.-Στη διεύθυνση πολιτικής κρατικών προμηθειών συνιστώνται τα ακόλουθα τμήματα  α)Τμήμα σχεδιασμού και συντονισμού. β)Τμήμα διοίκησης και έγκρισης προμηθειών. γ)Τμήμα ειδικών χειρισμών. 2.Το τμήμα έγκρισης προμηθειών της διεύθυνσης εισαγωγικού εμπορίου της τέως γενικής διεύθυνσης εξωτερικού εμπορίου του οποίου οι αρμοδιότητες μεταφέρθηκαν στο ΥΠΕΘΟ από το Υπουργείο Εμπορίου καταργείται και οι αρμοδιότητές του ασκούνται από το τμήμα διοίκησης και έγκρισης προμηθειών. Αρμοδιότητες τμήματος σχεδιασμού και συντονισμού Άρθρ.3.-Το τμήμα αυτό ασκεί τις εξής αρμοδιότητες: 1.Εκπονεί μελέτες και εισηγείται μέτρα και λύσεις για θέματα που αφορούν: α)Την αξιοποίηση των κρατικών προμηθειών για την αναβάθμιση, τεχνολογική εξέλιξη, ορθολογική αξιοποίηση και αύξηση των παραγωγικών δυνατοτήτων της εγχώριας βιομηχανίας και τη χρησιμοποίηση των κρατικών προμηθειών για την άσκηση πολιτικής εξωτερικού εμπορίου. Μελέτες του είδους αυτού μπορεί να είναι, ενδεικτικά αναφερόμενες, οι ακόλουθες Μελέτες για τους κλάδους παραγωγής που ενδιαφέρουν τις κρατικές προμήθειες, για τις δυνατότητες συμμετοχής στις κρατικές προμήθειες των κοινωνικοποιημένων παραγωγικών επιχειρήσεων, για τις προμήθειες εξωτερικού και τις διακρατικές συμφωνίες, για μεταφορά τεχνολογίας, για έρευνα αγοράς, για επενδυτικά προγράμματα των φορέων του συστήματος κρατικών προμηθειών κ.λ.π. β)Την απλοποίηση και επιτάχυνση των διαδικασιών που απαιτούνται για την κατάρτιση και εκτέλεση των προγραμμάτων των κρατικών προμηθειών και την οικονομική, αποδοτική και διαφανή λειτουργία του όλου συστήματος των προμηθειών του δημόσιου τομέα. (Μετά τη σελ. 276,502) Σελ. 276,503 Τεύχος Ζ61-Σελ. 53 Υπουργείο Εθνικής Οικονομίας και Οικονομικών 24.Γ.αα.18 Μελέτες του είδους αυτού μπορεί να είναι ενδεικτικά αναφερόμενες, οι ακόλουθες: Μελέτες οικονομικές και στατιστικές για τη λειτουργική απόδοση του συστήματος, για τον προγραμματισμό των προμηθειών, για τη μορφή των διακηρύξεων και προδιαγραφών, για τον τρόπο αξιολόγησης των προμηθευτών, κατασκευαστών και των προσφορών, για την οργανωτική δομή του συστήματος κρατικών προμηθειών, για το θεσμικό και νομικό πλαίσιο, για την αντιμετώπιση και επίλυση των προβλημάτων που δημιουργούνται στο χώρο των κρατικών προμηθειών από την ένταξη της χώρας στην ΕΟΚ. κ.λ.π. γ)Τη μείωση του δευσμευομένου σε αποθέματα κεφαλαίου των φορέων με παράλληλη αύξηση του βαθμού εξυπηρέτησης των χρηστών και την ποιοτική βελτίωση των χρησιμοποιουμένων υλικών. δ)Τη γενικότερη πολιτική κρατικών προμηθειών, όπως είναι η πολιτική για τις μικρομεσαίες επιχειρήσεις, για την επαρχιακή βιομηχανία, την δραχμοποίηση των προσφορών, τον ρόλο των εμπορικών αντιπροσώπων κ.λ.π. ε)Τη σύναψη προγραμματικών συμφωνιών ή απ’ ευθείας αναθέσεων προμηθειών. 2.Δίνει κατευθύνσεις και οδηγίες στις υπόλοιπες αρμόδιες υπηρεσίες και αρμόδιους φορείς σε θέματα που αφορούν τον προγραμματισμό και την εκτέλεση κρατικών προμηθειών και ιδίως για: α)Τη διαδικασία που θα πρέπει ν’ ακολουθήσουν στο προγραμματισμό των προμηθειών τους β)Την σύνταξη των μακροχρόνιων προγραμμάτων προμηθειών και του ενιαίου προγράμματος προμηθειών. γ)Τον τρόπο σύνταξης των διακηρύξεων και προδιαγραφών. δ)Τον τρόπο αξιολόγησης των προμηθευτώνκατασκευαστών. ε)Τον τρόπο αξιολόγησης των προσφορών και της πληρωμής των προμηθευτών. στ)Τον τρόπο διενέργειας των προμηθειών μεγάλων έργων. 3.Εισηγείται μετά από τις εισηγήσεις ή γνωμοδοτήσεις των άλλων αρμοδίων διευθύνσεων και τμημάτων για: α)Την τελική μορφή του ενιαίου προγράμματος προμηθειών που υποβάλλεται στην επιτροπή προγράμματος προμηθειών και για άλλα σημαντικά θέματα πολιτικής που παραπέμπονται στην επιτροπή αυτή. β)Τις προμήθειες που θα εκτελεσθούν αποκεντρωμένα, ενοποιημένα, ομαδοποιημένα ή με ειδικό χειρισμό. γ)Τον τρόπο εκτέλεσης των προμηθειών μεγάλων έργων. δ)Κάθε άλλο σχετικό θέμα, που παραπέμπεται σ’ αυτή. Σελ. 276,504 Τεύχος Ζ61-Σελ. 54 4.Επεξεργάζεται θέματα που αφορούν τον προγραμματισμό και την υλοποίησή της ανάθεσης των μεγάλων έργων του δημόσιου τομέα που ενσωματώνουν μηχανολογικό, ηλεκτρολογικό, ηλεκτρονικό ή άλλης φύσης εξοπλισμό και που αφορούν την άσκηση βιομηχανικής πολιτικής ή πολιτικής εξωτερικού εμπορίου. Μεριμνά για την γνωμοδότηση της επιτροπής προγράμματος προμηθειών πάνω στις αναθέσεις μεγάλων έργων και παρεμβαίνει σε όλα τα στάδια υλοποίησης των προμηθειών αυτών. 5.Ενημερώνει τους εγχώριους κατασκευαστές και προμηθευτές πάνω στις προγραμματιζόμενες ανάγκες του δημόσιου τομέα, τόσο στις μακροχρόνιες όσο και τις βραχυχρόνιες. 6.Επισκέπτεται και επιθεωρεί εγκαταστάσεις κατασκευαστών και προμηθευτών στα πλαίσια είτε εκπόνησης μελετών είτε γνωμοδότησης σε ειδικό θέμα που προέκυψε. 7.Συντονίζει σε συνεργασία με άλλες αρμόδιες διευθύνσεις και τμήματα τη διαδικασία προγραμματισμού και υλοποίησης προμηθειών δίνοντας κατευθύνσεις και επεμβαίνοντας διορθωτικά ώστε: α)Τα προγράμματα προμηθειών να εγκρίνονται έγκαιρα και να είναι σύμφωνα με την γενικότερη πολιτική, τα τυχόν όρια ισοζυγίου πληρωμών και τους προϋπολογισμούς. β)Να μεταφέρονται έγκαιρα οι αναγκαίες πιστώσεις και γ)Γενικά το σύστημα προγραμματισμού - υλοποίησης προμηθειών να λειτουργεί αποτελεσματικά. 8.Εκδίδει ή δίνει οδηγίες για την έκδοση εγχειριδίων, εγκυκλίων και οδηγιών προς τους φορείς του δημόσιου τομέα πάνω σε οποιαδήποτε από τα παραπάνω θέματα. 9.Παρακολουθεί όλες τις εξελίξεις που αφορούν κρατικές προμήθειες διατηρώντας την απαραίτητη επικοινωνία και συνεργασία για ανταλλαγή πείρας με κέντρα έρευνας-τεχνολογίας και ανώτατα εκπαιδευτικά ιδρύματα εσωτερικού-εξωτερικού. 24.Γ.αα.18 Υπουργείο Εθνικής Οικονομίας και Οικονομικών Αρμοδιότητες τμήματος διοίκησης και έγκρισης προμηθειών Άρθρ.4.-Το τμήμα αυτό ασκεί τις εξής αρμοδιότητες: 1.Εποπτεύει, παρακολουθεί και ελέγχει τις υπηρεσίες κρατικών προμηθειών του ΥΠΕΘΟ και τους φορείς του δημόσιου τομέα, λαμβάνοντας όλα τα αναγκαία προς τούτο μέτρα, έτσι ώστε να επιτυγχάνεται τόσο η εφαρμογή της χαρασσόμενης για τις κρατικές προμήθειες πολιτικής όσο και η υλοποίηση των στόχων που τίθενται με την πολιτική αυτή. 2.Ελέγχει τις συμβάσεις που συνάπτονται και τακτοποιεί διάφορα έκτακτα θέματα που προκύπτουν κατά τον έλεγχο σύμφωνα με τη γνωμοδότηση της επιτροπής προμηθειών του Υπουργείου Εθνικής Οικονομίας. 3.Μεριμνά σε συνεργασία με το τμήμα σχεδιασμού και συντονισμού προμηθειών για την α)Ανάπτυξη κριτηρίων, αξιολόγησης κατασκευαστών και προμηθευτών. β)Καθορισμό διαδικασίας επιθεώρησης εγκαταστάσεων κατασκευαστών-προμηθευτών. γ)Επιθεώρηση των εγκαταστάσεων των εγχωρίων κατασκευαστών-προμηθευτών και την ανάθεση επιθεωρήσεων εξωτερικού. 4.Επεξεργάζεται από νομικής πλευράς όλα τα θέματα αρμοδιότητας των διευθύνσεων των κρατικών προμηθειών του Υπουργείου Εθνικής Οικονομίας και φροντίζει για την τήρηση της ισχύουσας νομοθεσίας κατά την εκτέλεση των προμηθειών από διάφορους φορείς. 5.Εξετάζει σε προκαταρκτικό στάδιο και εισηγείται ή μεριμνά για τις απαιτούμενες ενέργειες που αφορούν τις διάφορες αναφορές, διαμαρτυρίες, παράπονα τόσο των φορέων του δημοσίου τομέα όσο και των προμηθευτών, όπως και τα σχετικά δημοσιεύματα του τύπου. Συντάσσει περιοδικές αναφορές και δελτία τύπου για την προβολή των δραστηριοτήτων των υπηρεσιών των κρατικών προμηθειών. Φροντίζει για την ενημέρωση των φορέων του δημοσίου τομέα και των προμηθευτών σε ότι αφορά την διενέργεια και εκτέλεση προμηθειών. 6.Έχει την διοικητική μέριμνα για την εξασφάλιση της απρόσκοπτης λειτουργίας των επιτροπών κρατικών προμηθειών του Υπουργείου Εθνικής Οικονομίας. Μεριμνά ή δίνει οδηγίες σε άλλες διευθύνσεις του ΥΠΕΘΟ για τη σύσταση, συγκρότηση, σύνθεση των επιτροπών παραλαβών και παραλαβής και αποσφράγισης προσφορών και καθορίζει τις αρμοδιότητές τους. Επίσης συντονίζει τη λειτουργία και ελέγχει και παρακολουθεί το έργο που εκτελείται από τις επιτροπές παραλαβών και παραλαβής και αποσφράγισης προσφορών. 7.Αναπτύσσει και διατηρεί σύστημα πληροφορικής σε συνεργασία και με άλλες αρμόδιες διευθύνσεις και τμήματα κρατικών προμηθειών και εκδίδει σε τακτά χρονικά διαστήματα ενημερωτικά δελτία για τις διάφορες δραστηριότητες όλου του συστήματος κρατικών προμηθειών τόσο συγκεντρωτικά όσο και κατά φορείς κλάδους ή κατηγορίες αγαθών και τρόπους υλοποίησης των προμηθειών όπως συνολικό ύψος αγορών από το εξωτερικό ποσοστό υλοποίησης προγραμμάτων κ.λ.π. Λεπτομέρειες οδηγίες γι’ αυτά τα ενημερωτικά δελτία δίδονται από τον Υπουργό Εθνικής Οικονομίας. 8.Παρέχει την έγκριση για προμήθειες από το εξωτερικό βιομηχανικών, βιοτεχνικών και λοιπών αγαθών που είτε είναι ενταγμένα στο ενιαίο πρόγραμμα προμηθειών είτε λόγω της φύσης τους δεν είναι ενταγμένα. 9.Παρέχει την προέγκριση και καθορίζει τον τρόπο προμήθειας εισαγομένων ειδών από τους φορείς του ενιαίου προγράμματος προμηθειών εφ’ όσον ο τρόπος αυτός δεν έχει καθοριστεί από το ενιαίο πρόγραμμα προμηθειών. 10.Ρυθμίζει κατ’ αποκλειστικότητα ή σε συνεργασία με άλλες υπηρεσίες ή συναρμόδιους φορείς κάθε άλλο θέμα σχετικό με τις παραπάνω αρμοδιότητες. Αρμοδιότητες τμήματος ειδικών χειρισμών Άρθρ.5.-Το τμήμα αυτό έχει τις εξής αρμοδιότητες: 1.Χειρίζεται εφαρμόζοντας τις κατευθύνσεις και οδηγίες του τμήματος σχεδιασμού και συντονισμού, οποιαδήποτε προμήθεια του δημόσιου τομέα παραπέμπεται σ’ αυτό σαν προμήθεια ειδικού χειρισμού. Προγραμματίζει τον τρόπο προμήθειας των προμηθειών αυτών από την εγχώρια παραγωγή με διεθνείς διαγωνισμούς, διακρατικές συμφωνίες προγραμματικές συμφωνίες, απ’ ευθείας αναθέσεις και παρεμβαίνει σε όλα τα στάδια υλοποίησης των προμηθειών αυτών εγκρίνοντας την τελική κατακύρωση των συμβάσεων. Μεριμνά για την εισαγωγή των προμηθειών αυτών στην επιτροπή προγράμματος προμηθειών για γνωμοδότηση και παρέχει μετά την έγκρισή της απαραίτητες οδηγίες για την υλοποίησή τους. 2.Παρακολουθεί τις προμήθειες των ενόπλων δυνάμεων αναπτύσσοντας την απαραίτητη συνεργασία με τις υπηρεσίες αυτών. 3.Παρακολουθεί τις προμήθειες του εξωτερικού που αφορούν διακρατικές σχέσεις διατηρώντας διασύνδεση και συνεργασία με τις υπηρεσίες εξωτερικού εμπορίου και εξωτερικών εμπορικών σχέσεων. Άρθρ.6.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. 